Ons dink dit is ‘n goeie idee om koffie-winkel gesprekke te reël waar mense die kort-film saam kan kyk en dan die gespreksvrae (sien onder) kan oordink.
Maar Ek sê vir julle: Julle moet julle vyande liefhê , en julle moet bid vir dié wat vir julle vervolg, sodat julle kinders kan wees van julle Vader in die hemel. Hy laat immers sy son opkom oor slegtes en goeies, en Hy laat reën oor dié wat reg doen en oor dié wat verkeerd doen.
Meer en meer van ons ontdek dat die lewe nie Paint-by-numbers is nie – daar nie ‘n blokkie vir elke ding is nie. Dat alles nie duidelik is en elke ding ‘n plek het nie. Dat alles in die lewe nie inpas in ‘n raampie en ons moet net die regte kleur op die regte plek verf nie.
Van Gogh skryf aan sy broer: Ek het ‘n vreeslike behoefte aan – mag ek dit waag om die woord te sê – godsdiens. Dan gaan ek uit in die nag en skilder die sterre.